INKEROISTEN YHTEISKOULUN VANHEMPAINYHDISTYKSEN KOKOUS

Aika: 15.10.2013

Paikka: IYK:n ruokala

Läsnä: 6 vanhempaa (liite) sekä Timo Trygg ja Katja Laine

Pöytäkirja

**1§ Kokouksen avaus**

Puheenjohtaja avasi kokouksen.

**2§ Kokouksen järjestäytyminen**

Pöytäkirjan tarkastajiksi valittiin Riitta Sahanen ja Heli Turkia. Ääntenlaskijoita ei valittu.

**3§ Kokouksen laillisuus ja päätösvaltaisuus**

Kokous todettiin lailliseksi ja päätösvaltaiseksi.

**4§ Kokouksen järjestys ja aikataulu.**

Järjestys ja aikataulu vahvistettiin.

**5§ Kokouksen puheenjohtajan ja sihteerin valinta sekä pöytäkirjan julkisuus**

Puheenjohtajana jatkaa Eija Toivanen ja sihteeriksi valittiin Katja Laine. Pöytäkirja tulee esille mahdollisesti sekä Wilmaan että koulun kotisivuille. Asian hoitaa Juha Siljander, joka vastaa koulun kotisivujen ylläpidosta.

**6§ Vanhat jäsenet ja rehtorit esittäytyvät**.

Pidettiin esitelykierros ja paikalla oli apulaisrehtori Timo Trygg.

**7§ Vanhempainyhdistyksen toimikunnan luokkien edustajat ja yhteyshenkilöt.**

Luokkien edustajat näkyvät osallistujalistasta. Puheenjohtajaksi nimitettiin Eija Toivanen ja sihteeriksi Katja Laine. Varapuheenjohtajan valinta siirtyy seuraavaan kokoukseen.

Yläkoulun osalta pyritään parantamaan tiedotusta vanhempainyhdistyksestä ja saamaan jokaiselta luokalta edustaja. Luokanvalvojat tiedottavat asiasta Wilman kautta ja puhuvat myös luokalleen asian tärkeydestä.

**8§ Rehtori/opettajien edustaja kertoo ajankohtaisia asioita**

* lomautusten sujuminen koulussa

Timo Trygg totesi, että lomautusjaksot sujuivat kohtuullisesti. Levottomuus koulussa lisääntyi jonkin verran, kun jouduttiin opettamaan yhdysluokkia. Yläkoulun puolella oppilailla oli jonkin verran epätietoisuutta siitä, missä pitää olla tai minne mennä. Joitakin – tosin harvoja – tapauksia oli, että luokalle ei ollut muistettu osoittaa opettajaa. Asia kuitenkin korjattiin heti, kun se ilmeni. Ryhmät eivät joutuneet olemaan ilman valvontaa, eikä erityisiä esim. kiusaamistapauksia raportoitu. Koulurytmiin ja läksyjentekoon pääseminen on kuitenkin vienyt pitkään vielä lomautusten jälkeenkin, joten toivottavaa olisi, että lomautuksista ei tulisi jokavuotinen tapa.

* henkilökunta- ja opettajatilanne

Resurssiopettajaa ei enää tänä vuonna ole. Koulussa toimii yksi uusi seiskojen pienryhmä, jossa on myös oma avustaja. Esikoulun toiminta koulun yhteydessä lakkasi. Englannin kielen lehtori Hanna Hannulan sijaisena jouluun saakka on Jyri Turunen.

* pihan liikennejärjestelyt tietöiden aikana ja niiden sujuminen

Lokakuun jälkeen Yhteiskouluntien tilanne jää nykyiselleen ja asvaltointi tehdään ensi keväänä kun maa on sulanut. Oppilaiden pyörät siirtyvät pelikaukaloiden luota yläkoulun pihan puolelle syysloman jälkeen. Väliaikainen pysäköinti siellä päättyy.

* tulevia tapahtumia ym.

Vitosluokkalaiset järjestävät alakoululaisille Halloween-diskon 31.10. Kutosluokkalaisten perinteeksi muodostunut syyspuolella järjestetty disko siirtynee kevääseen, jotta samankaltaisia tapahtumia ei olisi lähekkäin. Isänpäiväkonsertti on 10.11. klo 12. Yläkoululla on otettu käyttöön pitkä välitunti klo 12.40-13.05 osana Liikkuva koulu –hanketta ja jotta saadaan pihan uudet liikuntapaikat parhaaseen mahdolliseen käyttöön.

**9§ Vanhempien kokemuksia lomautusten sujumisesta kotinäkökulmasta**

Huoltajat kokivat pysyneensä selvillä lomautusajan tapahtumisista ja poikkavista päivistäseuraamalla Wilmaa aktiivisesti. Pääosin lomautusajan haasteet olivat koettu aika samanlaisina kuin koulun päässäkin.

**10§ Tiedottaminen**

* Lukuvuoden linjaukset ja käytännöt

Seiskaluokkien luokanvalvojat tiedottavat vanhempainyhdistyksen toiminnasta Wilman kautta. Yhdistyksen esittely vanhempainillassa jäi valitettavasti tänä vuonna väliin. Pöytäkirjat laitetaan kotisivuille esille ja kutsut lähetetään jäsenille Wilma-viestinä yleistiedotteen lisäksi.

**11§ Lukuvuoden 2013-14 painotukset ja toiminta**

Piha-alueiden ja tiealueen parannustyöt ovat hyvässä vauhdissa. Jo kymmenkunta vuotta seon ollut tavoitteena ja nyt korjataan satoa. Myös vanhempainyhdistyksellä on ollut hankkeessa merkittävä rooli.

Suunniteltiin kevätlukukaudelle teemapäivää, jossa esiteltäisiin esimerkiksi paikallisia urheiluseuroja, kansanopiston musiikkiopetusta, metsästysseuran toimintaa jne. Ajatuksena olisi saada nuorille uusia ideoita syksyn harrastuksia varten. Seuraavassa kokouksessa kehitellään tätä ideaa.

Avoimien ovien viikko pidetään(alakoululla) viikolla 5. Se käsittää kolme koulupäivää, joita ei vielä lyöty lukkoon. Keskusteltiin viikon mielekkyydestä yläkoulun puolella. Vanhempia ei ole juurikaan näkynyt.

**12§ Vanhempien esille tuomat muut asiat ja ideat**

Urheilujuomien käytön vähentämiseksi/kieltämiseksi kaivattiin toimia. Asiantuntijaa kaivattiin puhumaan asiasta jo alakoulun alaluokille. Ehdotettiin, että esimerkiksi joku sosiaalialan opiskelija voisi opinnäytetyönään suunnitella valistustunnin energiajuomien laajasta vahingollisuudesta terveydelle. Päihdeputkeen tutustuneet vanhemmat selvittelevät, löytyisikö joku puhujaksi vanhempainyhdistykseenkin.

**13§ Seuraavan kokouksen ajankohta**

Seuraava kokous on keskiviikkona 22.1.2014 klo 18 koulun ruokalassa.

**14§ Kokouksen päättäminen**

Puheenjohtaja päätti kokouksen klo 19.30.

Pöytäkirjan tarkastajat

Riitta Sahanen Heli Turkia

l

Osallistujat (liite)

Heli Turkia 1.lk

Riitta Sahanen 4. lk ja 6.lk

Tuula Sippu 6.lk

Ritva Falck 7B

Johanna Lonka 3.lk ja 6.lk

Eija Toivanen 2.lk, 5.lk ja 9D

Timo Trygg

Katja Laine